Downloaded from YTS.MX
Official YIFY movies site: YTS.MX
NETFLIX PREDSTAVLJA
OŽUJAK 2020. GODINE
Koliko još?
Već je 7.30 h. Zakasnit ćemo.
Jesi li me čula?
Ne možeš spakirati školsku torbu večer prije?
Svaki te dan požurujem.
Tako je od drugog razreda. A sad i u četvrtom.
Tako se teško ranije pripremiti?
Ne moraš me voziti.
Mogu ići sama.
Ići sama?
Je li bolje za mene ako kasniš svaki dan?
Prerano je za svađu.
Prvi sat imam test iz engleskog.
Pogledajte u kameru.
Počešljajte šiške na stranu.
S obje su strane dezinficijensi. Šiške u stranu. Pogled u kameru.
PREDMET: PRILAGODBA PLAĆE
Kakav je ovo mail, dovraga?
Smanjuju nam plaću,
a mi odlučujemo hoće li biti za 10% ili 20%?
-Otpustit će nas ako… -Pin-Wen.
Zašto šiziš?
Tek je osam sati.
Jutros sam dobio isti mail.
Meni će smanjiti plaću kao i tebi.
Cezar je rođen u oslabljenoj plemićkoj obitelji.
On je poznat kao utemeljitelj Rimskog Carstva.
Porazio je Pompeje 48. g. prije nove ere i vratio se u Rim.
Ali njegov najbolji prijatelj Brut isplanirao je njegovo ubojstvo.
Znate li koliko je puta na kraju izboden?
Ne.
Ravnatelju.
Profesorice.
Moram razgovarati s učenicama.
Rast tvrtke u odnosu na lani
nije ispunio očekivanja.
Nadamo se da će svi prisutni voditi primerom
i smanjiti svoje plaće u ovom teškom razdoblju.
KĆI
Tvrtka nema fiksnu stopu smanje…
O vama ovisi koliko ćete smanjiti plaću.
Vjerujemo da se,
nakon ovih prilagodbi,
možemo primiti za ruke…
Pin-Wen, javi se.
Na sastanku sam. Nazvat ću te.
Kolegica je pozitivna.
Što?
Možeš li doći?
Nešto se dogodilo?
Kolegica moje kćeri je pozitivna. Žele da dođem po nju.
Wang Shu-Ying.
Xiao Jing. Tako si brzo natrag?
Zdravo, teta Zhang. Idete u kupovinu?
Oprostite…
Gđice Luo!
Halo?
Kako je prošao kćerin test?
Bit će dobro.
Halo?
Direktore Chen, čujete li?
Ostani doma.
Da ostanem doma? Kako to mislite?
Kći ti je u kućnoj karanteni. Pravi joj društvo.
Xiao Jing.
Izađi. Želim razgovarati.
Što je?
Možeš li doći ovamo?
Samo reci.
Ne moram na posao.
Ne moraš ostati sa mnom.
Tvrtka želi da ostanem.
Zašto? Dobro si. Ne moraš u karantenu.
Jer sam im rekla da je kćerina kolegica pozitivna.
Zašto si im to rekla?
Morala sam ići po tebe.
Morala sam im dati razlog.
Predlažem da mi ne prilaziš.
Zaražena je učenica sjedila iza mene.
Xiao Jing, dođi jesti.
Ti jedi prva.
Večera je gotova. Brzo dođi, nemoj da se ohladi.
Smijem li jesti u sobi?
Zašto?
Pravila karantene nalažu da ne smijemo jesti zajedno.
Same smo u kući.
Da samo odvojeno sjedimo?
Što ako ispadnem pozitivna
i tebe zarazim?
KUČKA
Gospođica Luo?
-Ja sam. -Vaša hrana.
-Hvala. -Nema na čemu.
Xiao Jing, dođi jesti.
Jesi li me čula? Dođi jesti.
Halo?
Dugo sam kucala. Nisi čula kako kucam?
Čitala sam.
Možeš čuti dok čitaš.
Imala sam slušalice.
Sljedeći put samo pošalji poruku. Ne moraš kucati.
Ne mogu raditi.
Služim te svaki dan, a ti kao da si u hotelu!
Ti si se izblebetala o mojem životu.
Kako mene možeš kriviti?
Možeš li izaći i pojesti? Hrana se hladi.
Nisam još gladna.
Xiao Jing.
Zašto sjediš ovdje?
Jesi li dobro?
Mislim da sam bolesna.
Želiš da te odvedem doktoru?
…da će biti ovako brzo.
Štoviše, možemo reći da se širi nevjerojatnom brzinom.
Isprva smo vjerovali da se javno zdravstvo i zdravstveni sustavi u Europi
ne mogu tako brzo urušiti.
No očito su se urušili.
Gdje je Xiao Jing?
U svojoj sobi.
Koliko je dugo ova plava cerada ovdje?
Skoro dva mjeseca.
Neizdrživo je, gušim se ovdje cijeli dan.
Znam da te nisam smjela zvati.
Ali nisam znala koga bih drugog zvala.
Što se dogodilo?
U karanteni smo više od tjedan dana.
Uvijek je u svojoj sobi.
No jednom je došla u dnevnu i rekla da je bolesna.
Pitala sam što je. Nije ništa rekla.
Čak joj je i pogled drukčiji.
Nisu li sva djeca njezine dobi takva?
Više je od toga.
Stavila je ovo kraj vrata
malo prije nego što si došao.
DRŽI SE PODALJE
Da razgovaram s njom?
Ne znam.
Skuhala sam joj curry neki dan.
Nakon što je pojela, žlicom je na tanjur napisala „kučka”.
Hajde, hajde.
Sad je u redu.
U redu je.
Bojiš li se da ću te zaraziti?
Ili je to zato što si oženjen?
Ne znam zašto.
Toliko dugo nismo zajedno.
Pa ipak osjećam toliko toga kad te dodirnem.
Xiao Jing će biti dobro.
Uskoro ću razgovarati s njom.
Xiao Jing!
Xiao Jing.
-Halo? -Živi li ovdje gđica Luo Pin-Wen?
Da.
Policija okruga Sanmin. Ovdje Wang.
Gđica Luo na hitnoj je u bolnici Cheng Hsin. Dođite.
Oprostite, vaša kartica osiguranja.
Oprostite.
Policija je zvala i rekla da je mama na hitnoj.
Dojurila sam ovamo.
Žao mi je. U pandemiji smo. Ne mogu vas pustiti bez kartice.
Što da radim?
Možete ići po karticu i vratiti se.
ODJEL ZA HITNE SLUČAJEVE
Znaš da ne možeš u bolnicu tijekom karantene?
Znam da sam u karanteni.
Zato nisam ni zvala taksi.
Ali neću ostaviti mamu samu u bolnici
kad joj se nešto dogodi.
Jesi li je vidio?
Da.
Kako je?
Imala si tešku noć. Idemo nešto pojesti kod mene.
Usput ću ti reći.
Još sam u kućnoj karanteni.
Neće li to teti biti čudno?
Objasnio sam joj prije odlaska. Pripremila se psihički.
Usput, koliko si dugo u karanteni?
Sutra je zadnji dan.
Ali zašto je u bolnici?
Našli su je na mostu, izvan sebe.
Netko je zvao policiju, koja ju je poslala u bolnicu.
Kako je sad?
Spava.
Znaš da sam nedavno bio kod vas?
Zašto?
Mama me zamolila da dođem.
Rekla je da si se zatvorila u sobu i ne razgovaraš s njom.
Jer je moja kolegica bila pozitivna.
Sjedila je iza mene.
Jesi li stavila poruku na vrata
da se drži podalje?
Pa što ako jesam?
Upozorila sam je da se mogu svaki čas razboljeti.
Mislim da je problem bio u tvom stavu.
Opet moj stav?
Već sam se stoput ispričala zbog toga.
Jesi li je nazvala kučkom?
Kučkom?
Rekla je i da si jednog dana u dnevnoj sobi rekla
da si bolesna.
Osim kad se tuširam ili idem po vodu,
uvijek sam u svojoj sobi.
Ne bih bila u dnevnoj sobi.
Ti si sigurno Xiao Jing.
Drago mi je.
Dođi. Uđi.
Qi-Wen,
smijem li Xiao Jing pokazati naš dom?
Naravno.
Xiao Jing. Dođi.
Najviše koristimo ovu sobu.
Nas troje ovdje zajedno doručkujemo.
Gurni.
Jako gurni.
Qi-Wen mi je rekao za tvoju majku.
Ako želiš,
slobodno ostani nekoliko dana.
Vrijeme je za doručak.
Ohladit će se.
Hej.
Tko su tvoji mama i tata?
Samo me zanima je li vaše dijete.
Frank je Qi-Wenovo i moje dijete, naravno.
Možeš li me odvesti natrag?
Xiao Jing, nemoj biti takva.
Bez brige.
Ne tražim da ostaneš s mamom.
Samo želim da me odvezeš u bolnicu.
Zna li mama?
Što?
Da imaš Franka te dobi.
Xiao Jing.
Htio sam ti danas objasniti i pružiti vam priliku da se upoznate.
Sjećam se da si se razveo od mame u drugom razredu.
Nisam znala da sam već tad imala brata.
Jesi li rekao mami ili ne?
Zna li mama?
Zna li?
Nisam joj rekao.
Mama je bila pod puno stresa
i dobila živčani slom.
Liječnik želi da ostane još nekoliko dana na promatranju.
Ako je to samo promatranje,
možemo to i kod kuće.
Xiao Jing, bolje pusti da mama ostane u bolnici.
Bolje da ostane u bolnici?
Ne mogu ni ući u bolnicu. Tko će se brinuti za nju?
Svakako uzimaj lijekove prema rasporedu.
Nemoj se umarati. Odmori se.
-Vidimo se. -Nećeš doći gore?
Mama.
Tata ima posla.
Mora se vratiti.
Idemo.
Mama, dođi jesti.
Ostavi to ondje.
Teta, nešto nije u redu?
Nakon danas dajem otkaz.
Što je bilo?
Nisam dobila plaću tri mjeseca
i ne znam što se dogodilo tvojoj obitelji.
Žao mi je.
Mama je bolesna.
Uskoro ću vam nabaviti plaću.
Ne zamaraj se.
Idem.
Sljedeći.
BENTO
-Posebnu kombinaciju. -Sljedeći.
-Hvala. -Hvala.
Posebni bakalar.
Sljedeći.
Xiao Jing.
Ovo…
Mami je opet stigla preporučena pošta.
Obavijestio sam je nekoliko puta,
ali nije je pokupila.
Osim toga, niste platili naknadu četiri mjeseca.
Hvala, gospodine.
Reći ću mami.
Također, Xiao Jing, onu gradnju vani,
obnovu hidroizolacije,
svaki stan plaća 300 000.
Već vam mjesecima govorim.
Dobro, idem reći mami.
Hvala.
-Ne zaboravi. -Naravno. Hvala.
Doviđenja.
Zašto ste odjednom sve došle?
Karantena je jučer završila. Nisi došla u školu.
Xiao Zhen se vratila?
Samo ti i ona niste. Mislili smo da si i ti pozitivna.
I ipak ste došle?
Tko je Xiao Zhen?
Kolegica koja je bila pozitivna.
Htjele smo te iznenaditi.
Zvonile smo, ali bez uspjeha. Onda je tvoja mama otvorila.
Čule smo da ti je mama bolesna. Nismo mislile da će nas nadmašiti u igri.
Xiao Jingina mama, od čega bolujete?
Xiao Jingina mama,
oprostite. Nisam to smjela reći.
Bez brige.
Tako kolegice i trebaju razgovarati.
Xiao Jingina mama, čuvajte se.
Da se možemo doći igrati svaki dan.
Dobro, pođite sad.
-Bok! -Bok!
-Čuvajte se. -Bok.
Što si im rekla o meni?
Samo smo čavrljale.
O čemu?
Zvale su da čuju jesmo li dobro.
Kako dobro?
Nemoj to sad raditi.
Došle su dobronamjerno. Nije li dosad sve bilo u redu?
Sasvim mi je dobro samoj.
Ako ti je dobro samoj,
zašto si izjurila sama one večeri?
Očito nije kišilo, a tvrdila si da si pokisla do kože.
I završila si u bolnici.
Ponovi to.
Uzmi lijek.
Xiao Jing, spremna si?
Već je 7.30 h. Kasnimo.
Xiao Jing.
Zašto si u pidžami?
Kamo ideš?
Na posao.
Ne moraš li na nastavu?
Jesi li sad dobro?
Nešto nije u redu?
Možeš li me pričekati?
Moram oprati zube.
Već je 7.30. Zakasnit ćemo. Idem.
Mama.
Zašto spavaš ovdje?
Čekala sam te i zaspala.
Oprosti. Trebala sam ti javiti.
Jesi li jela?
Ne još.
Onda pričekaj.
Nešto ću ti skuhati.
Mama.
Trebaš li pomoć?
Nema potrebe. Idi radi svoje.
Mogu sama.
To je problem s izborom proizvoda.
Ako nemamo dovoljno raznolikosti…
Kompjuter mi je zaključan?
Louis, pričekaj.
Pin-Wen, dođi. Idemo razgovarati.
Pin-Wen, trebala bi uzeti slobodno.
Zašto?
Jučer si cijeli dan sjedila na svojem mjestu
i nisi se ni pomaknula.
Svi su se uplašili.
Jer mi je netko promijenio postavke tipkovnice.
Nisam mogla ni mail napisati.
Nitko ti nije dirao tipkovnicu.
Nitko nije ni taknuo stvari na tvojem stolu.
Ako si smanjim plaću za 60%,
mogu li se vratiti na posao?
Xiao Jing.
Rano sam otišla s posla nadajući se da ću te stići.
Što je s autom?
Jutros sam se žurila
i udarila u stup na parkiralištu tvrtke.
Idemo nešto pojesti. Hajde.
Kako idu pripreme za ispite?
Dobro.
Kad je poseban prijemni?
Možda se ne prijavim.
Ocjene mi nisu sjajne.
Jesi li čula?
Tvoj se tata možda vrati.
Kad je došao neki dan,
rekla sam mu da sam zauzeta ovih dana,
no da ćemo uskoro o tome.
Mama.
Možemo li si priuštiti ovaj restoran?
Ima li problema?
Upravitelj zgrade dao mi je pismo opomene
i rekao da mjesecima ne plaćamo naknadu.
Pusti njega.
Fali mu koja daska u toj ćelavoj glavi.
Nikad mu se nismo sviđale.
Iskreno,
nedavno sam kupila južnoamerički fond.
Vrijednost je pala,
pa kasnim s otplatom kredita,
ali nedavno je opet jako porasla.
A kako je na poslu u zadnje vrijeme?
Sjajno.
Svi su sretni što sam se vratila.
Nije ovdje.
Nije ni ovdje.
Mama.
Što tražiš?
Ne…
Mama!
Čudno. Gdje sam je stavila?
Mama.
Mama!
Jesi li dirala moje stvari?
Nisam.
Nisi?
Zašto je onda nestala moja devizna knjižica? I zlato iz ormara.
To je bilo za tvoj studij u inozemstvu.
Gdje su?
Nisam ni znala da imaš stranu valutu i zlato.
Kujo!
Gdje si to stavila?
Stvarno nisam.
Gubi se.
Sinoć sam sanjala.
Sanjala sam visoku zgradu.
Zgrada nije imala ogradu.
Unutra je bilo tiho.
Nitko nije ulazio niti izlazio.
Ubrzo sam čula dječji smijeh.
Zatim sam vidjela dijete kako uči hodati na drugoj strani zgrade.
Dijete se kretalo prema balkonu bez ograde.
Onda sam čula ženski krik.
Sigurno je to majka vidjela da će dijete pasti.
Žena je pojurila prema djetetu.
Ono je išlo prema rubu zgrade,
no odjednom je stalo i osvrnulo se prema ženi.
Žena se prebrzo kretala i nije mogla stati.
Pala je ravno dolje.
A onda?
Onda sam se probudila.
A onda?
Ušla sam u tvoju sobu.
Zašto?
Da sjedim i gledam kako spavaš.
Zašto me ne pitaš
koliko dugo sjedim ovdje?
Koliko si dugo ovdje?
Sve dosad.
Dosta si ljenčarila. Vozim te u školu za 15 minuta.
Dođi kući na večeru.
Oprostite, vozaču.
Možete li stati tu naprijed?
Izgledaš tako uplašeno.
Kad sam ti postala noćna mora?
Želiš sa mnom na posao?
Odmah ću ti reći.
Danas imam posla. Nemam vremena da te zabavljam.
Idemo.
Nisi li htjela sa mnom na posao?
Ili misliš da lažem da idem na posao?
Nisam to mislila.
Što si mislila?
Zakasnit ćeš na nastavu.
Idi.
„Bio je udubljen.” Zapamtite ovaj izraz.
U pasivnom je stanju.
Dakle,
u što ste vi bili udubljeni?
„Najdraže načelo moje majke.”
Affectionate je pridjev
koji znači „biti voljen”,
poput duboke majčine ljubavi…
Dva. Zhonglun broj dva.
Požar je sad pod kontrolom.
Gospodine.
Xiao Jing. Požar je u tvojem stanu.
Što se dogodilo?
Nemam pojma. Odjednom je izbio požar.
A moja mama?
Mama ti je u bolnici.
Nemoj još gore. Još je opasno.
Idi prvo mami u bolnicu.
Dobar dan.
Ja sam kći Luo Pin-Wen.
Kako je moja majka?
Vitalni su znakovi stabilni.
Ima manju opekotinu na desnoj ruci. Treba još pretraga.
Ima li povijest psihičkih bolesti?
Prošli je mjesec bila u bolnici.
U našoj bolnici?
Da.
Doktore,
smijem li je sad vidjeti?
Da, ali ne predugo.
U pandemiji se ne bi smjela zadržavati u bolnicu.
Neka se danas odmori. Sutra je vodimo na psihijatriju.
Mama.
Xiao Ling, moraš počistiti svu vodu ovdje,
kao i onu vodu ondje.
Xiao Jing.
Vratila si se.
Što to tvoja obitelj radi?
-Žao mi je. -Naša zgrada nema struje.
Dizalo ne radi. Ne može se kuhati.
Tvoja nas je mama gnjavila zbog cipela u hodniku.
Sad nas je sve uvalila u nevolju.
Halo?
Živi li ovdje gđica Luo Pin-Wen?
Da.
Tko ste vi?
Njezina kći.
Prije dva tjedna otišla je s posla. Možete li pomoći s obrascem za otkaz?
Otišla je s posla?
Zašto spavaš s otvorenim vratima?
Bila sam umorna i zadrijemala.
Kako ti je mama?
Nije baš dobro.
Teta, zašto ste ovdje?
Završila sam s poslom u susjedstvu
i prolazila ovuda.
Susjedi kažu da ste imali požar.
Pa sam došla vidjeti.
Napokon vam se struja vratila.
Jesi li jela?
Ne još.
Ispred ljekarne je dugačak red i prije otvaranja u 9 h.
Čim se vrata otvore, svi ulete kupiti maske.
Neki čak stanu u red prije 8.
Jesi li zvala oca?
Ne.
Nisam smjela pitati.
Teta.
Naći ću način da vam platim što vam mama duguje.
Nisam te danas došla tražiti novac.
Radila sam kod vas više od deset godina.
Počela sam kad ste se doselili,
kad si bila vrlo mala.
Možda nisam jako obrazovana,
ali ne razumijem
kako se tako lijepo domaćinstvo svede na ovo.
Danas sam preumorna.
Sutra ujutro doći ću ti pomoći očistiti.
Sutra idem po mamine stvari s posla.
Vratit ću se prije podneva.
Direktor Chen voditelj je odjela.
Xiao Jing, žao mi je zbog tvoje majke.
Zašto vam je žao?
Znate li da je u bolnici?
Rekli su mi kolege.
Što se dogodilo?
Prekjučer sam zatekla naš dom u požaru.
U požaru?
Što joj se dogodilo na poslu?
Otkad je tvoja majka otpuštena, i dalje je dolazila u ured svaki dan.
Parkirala je na mjestu menadžera,
a čak se u nekoga nedavno zabila.
No najgore je bilo to što,
kad bi došla u ured, nije imala ključ,
pa je cijeli dan sjedila na recepciji.
Zašto niste nešto učinili?
Što?
Nazvali policiju?
Mnogo sam godina radio s tvojom mamom.
Tvoja je majka radila za ovu tvrtku 12 godina.
Ovo je od svih kolega, u znak poštovanja.
A otpremninu ćemo uplatiti na njezin račun.
Koliko?
Prema pravilima tvrtke plaća se šest mjeseci.
Može li jedan mjesec u gotovini?
Ostalo prebacite na njezin račun.
Teta.
Straga.
Teta.
Oprala sam i odjeću koju je tvoja mama bacila na pod, sve.
Nije bilo mjesta, pa sam je svuda povješala.
Stvarno mi je žao.
Dugo smo kasnili s plaćom.
Mama je inzistirala da vam ovo dam.
Nije li ti mama u bolnici?
Jutros sam svratila u bolnicu.
Rekla je da vam moram platiti.
Ako sad trebaš novac,
možeš mi platiti poslije.
U redu je.
Hvala.
Da vas nije bilo,
ne znam što bih.
Hvala.
Čuvaj se.
Hoću.
Tvoj je otac bio zadnji put?
Zašto nije došao?
Moji su roditelji razvedeni.
Zvali smo ga onaj dan jer je bilo hitnije.
Otkad ti se mama razboljela, ti paziš na nju?
Da.
Kako je doma s uzimanjem lijekova?
Uvijek joj dam lijek na vrijeme.
Gledaš li kako guta?
Ne.
Uzimanje lijekova na vrijeme važno je za stabilizaciju njezine bolesti.
Dr. Chen.
Hoće li se mama oporaviti?
Želiš li je vidjeti?
Ne mogu ti reći kad će se oporaviti.
Možda uskoro,
a možda će i potrajati.
Ali ako se ova vrsta bolesti ne liječi lijekovima, vjerojatno će se pogoršati.
Požar je izbio
jer se stanje tvoje majke nije popravilo.
Držat ćemo je na oku da više ne bude nesreća.
Što da ja radim?
Budi s njom.
Shvati je. Daj joj lijekove na vrijeme.
Razumijevanje je najvažnije.
Kako je mogu razumjeti?
Nemoj je stalno odbijati.
Pokušaj uvidjeti njezinu stranu i promijeni vašu komunikaciju.
Prije mnogo godina
vidjela sam ovu sliku u muzeju u inozemstvu.
Originalni je komad
bio u nježnim pastelima.
Na originalu su daleke planine obasjavale sunčeve zrake.
Svi su jahači
nosili šarenu odjeću.
Možda je slika predugo izložena.
Sve su boje izblijedjele,
osim plave.
U Francuskoj u 19. stoljeću,
kad su slikali konjske utrke,
slikari bi se usredotočili na ljepotu brzine.
Ali Degas
nije bio poput drugih.
Znaš li Degasa?
Bio je najbolji slikar tog doba.
Bez premca.
Katkad padne kiša
I kišne kapi prekriju tlo
Tražim pod kišobranima
Nekoga tko najviše sliči tebi
Ovo je zaista
Besmislena igra
Katkad padne kiša
I kišne kapi prekriju tlo
Možda kad kiša prestane
Vidjet ću te opet
A možda bi trebalo
Zauvijek kišiti
Zamagljene oči
Zamagljene kiše
Padaju mi niz lice
Suze, kiše
Stojeći na ulici
Donijela sam odluku
Ali ne znam može li kiša
Tebe probuditi
Prošli tjedan
opet sam vidjela tu sliku ovdje.
Podsjetila me na mnogo toga.
Koju sliku?
Onu o kojoj sam ti jutros pričala. Degasovu sliku jahača.
Zaboravila si?
Nisam.
Samo nisam povezala priču.
Opet sam je vidjela prošli tjedan.
Zapravo sam se veoma raznježila.
Degas kako slika one jahače u toj dolini.
Odakle su došli?
Kamo idu?
Degas nam nije rekao
kamo idu.
Ciljaj prije bacanja. Sad.
Kažu da je ovo dio terapije.
Kako da ne.
Da se možemo oporaviti od ove terapije, ne bismo bili ludi.
Bili bismo samo glupi.
S druge strane,
mogu li se ljudi izliječiti bacajući loptice?
Naravno da ne.
Ali dok bacamo loptice,
ne razmišljamo previše.
Koliko si dugo ovdje?
Skoro dva tjedna.
Sutra će me otpustiti.
Sinoć te nisam čula kako pjevaš.
Nije da pjevam svaki dan.
Kad pjevam, pjevam za nekoga tko mi nedostaje.
Ne pjevam za vas.
Neću vam pjevati laku noć.
Tko je taj netko?
Pin-Wen. Ti si na redu.
Uzmi loptu.
Dobro. Stani iza crvene linije.
Baci u kantu.
Možeš ti to.
Bez brige. Sljedeći ćeš put bolje.
Gospođice, mogu li vam pomoći?
Želim provjeriti mamin bankovni račun.
Donijela sam osobnu.
Koliko imate godina?
Upravo sam navršila 18.
Mlađi od 20 godina zakonski su maloljetni.
Trebate majčinu pratnju.
Mama je sad u bolnici.
Možete li mi učiniti tu uslugu?
Primili smo obavijest banke o neplaćanju.
Uskoro će nam oduzeti stan.
Možete naći odvjetnika koji će vas zastupati kao skrbnik
i biti vam pratnja ovdje.
Samo želim znati financije svoje obitelji.
Zašto stalno govorite stvari koje ne razumijem?
Vraćaš se na nastavu?
Već sam dobila slobodno
do kraja semestra.
Zašto si dobila slobodno?
Ionako ne trebam više nastave.
Ostale su samo pripreme.
Mama.
Što radiš?
Ljudi su nam pred vratima.
Koji ljudi?
Čuvari.
Čuvari?
Što rade vani?
Čuvaju nas.
Mama.
Čuvari o kojima govoriš,
jesu li to oni što stoje
ili oni što…
marširaju?
Stoje.
-Stoje? -Stoje.
Dobro.
Samo trenutak.
Kojeg vraga
vi radite ovdje?
Nemate što vidjeti. Odlazite.
Što? Jeste li gluhi?
Idite!
Mama.
Otišli su oni ljudi vani. U redu je.
A tako.
NI jaja više ne mogu guliti.
Bez brige. Pogledaj moje jaje.
I ono je neuredno.
Zašto su ove crne mrlje na stolu?
Tu su otkad se stan zapalio.
A tako.
Mama.
Zašto ne bismo prodale stan?
Ne mogu ga prodati.
Toliko dugo živimo ovdje.
Ali nismo platile kredit tri mjeseca.
Ondje je kredit 80 000 mjesečno.
Uz ratu za auto to je 120 000.
Tu su i naknade za parkiranje i stan.
-A obnova vani… -Kako znaš?
Pogledala sam tvoj bankovni račun.
Zašto si mi gledala račun, dovraga?
Banka nas gnjavi.
Sljedeći će nam mjesec uzeti stan.
Ne možemo si više priuštiti ovaj dom.
Neću prodati stan.
Ako prodam stan, što će tvoj tata učiniti kad se vrati?
Tata se neće vratiti.
Glupost.
Prije nekoliko dana rekao je da se vraća.
Prije nekoliko dana?
Bila sam s tobom zadnjih dana.
Zar si zaboravila?
Nisam ga uopće vidjela.
Vratio se. Samo nisi znala.
Čak su i njegove stvari još ovdje.
Njegove fotografije,
knjige i ploče.
Vratit će se, kad-tad.
Tate nema tri godine.
To su stvari koje nije htio.
Vratio se. Ti…
Samo nisi znala.
Vratio se.
Samo nisi znala.
Vratio se.
Vratio se. Samo nisi znala.
Samo nisi znala.
Vratio se.
Hajde, reci tati.
Pitaj ga kad se vraća kući.
OTAC
Bok, Xiao Jing.
Što je?
Reci mami
kad se vraćaš kući.
Kraj mene je.
Reci joj.
Zašto maltretiraš tatu?
Ne smiješ nikome drugom reći da se vraća.
Ako nekome kažeš,
neću ti oprostiti.
Dobro.
Neću nikome reći.
Dovrši doručak. Odvest ću te u šetnju.
Hvala ti što šetaš sa mnom svaki dan.
Oprosti zbog jutros.
Ne smijem ti se tako obraćati.
Nema veze.
Ne brini se za naše financije.
Uskoro ću sve riješiti.
Imamo li rješenja?
Sutra ću tražiti posao.
Kakav posao?
Nedavno sam prošla pored supermarketa.
Na ulazu je bila obavijest da zapošljavaju.
Želiš li taj posao?
Neće štetiti.
Osim toga, ako ima posla, ima i zarade.
Mama,
ne moraš se žuriti da nađeš posao.
Trebala bi se odmarati kod kuće.
Trebala bih izaći i raditi.
Nije valja stalno biti kod kuće.
Nemate iskustva?
Nakon što sam diplomirala,
imala sam privremene poslove.
Kad mi se rodilo dijete,
prestala sam raditi.
Zašto opet želite raditi?
Moje je dijete odraslo.
Dosadno mi je kod kuće besposlenoj.
Posao za koji se prijavljujete
neće biti zanimljiviji od boravka kod kuće.
Samo sam htjela
upoznati nove ljude na poslu.
Uznemiruje li vas ovaj razgovor?
N…
Ne.
Možda sam predugo bila kod kuće. Nisam baš…
Nisam…
Navikla. Je li tako?
Da.
Što vaša obitelj misli o vašem zaposlenju?
Moj muž…
Moj je muž umro prije nekoliko godina.
Žao mi je.
Nisam htio zabadati nos.
Ali mnogi ubrzo kažu da imaju obiteljskih problema i prestanu dolaziti.
Ja neću imati tih problema.
Ne činite se stvoreni za rad u supermarketu.
Zaista to mogu.
Onda počinjete u ponedjeljak.
Naše mlijeko dostavljaju svaki dan.
Od oko 7 do 7.30 ujutro
stiže na mjesto za utovar.
Prije otvaranja trgovine
moramo sve pripremiti.
Znaš što je najvažnije za mlijeko?
Ne.
Temperatura.
Na tvoj prvi dan
pokazat ću ti kako se to radi.
Noću spuštamo zastore.
Znaš zašto koristimo zastore?
Ne.
Imaš zavjese kod kuće?
Aha.
Zastori kontroliraju temperaturu.
Štede energiju i sprečavaju ulazak insekata.
Kad dođeš ujutro, podigni zastore
i upali svjetla.
Provjeri temperaturu.
Mlijeko držimo na temperaturi od 0 do 3°C.
Ako nemaš pitanja, pogledajmo cijene.
-Još jedan omlet od kamenica. -Dobro.
-Imaš posla? -Da.
Kažu da su zauzeti ljudi sretniji. Prodavačev govor tijela to dokazuje.
Javnosti je laknulo zbog ukidanja lockdowna.
U Staroj ulici u Lukangu pet mjeseci nakon izbijanja pandemije
kao da je zasjalo sunce.
Želiš li doći jesti s nama?
Iako obično ne razgovaraš s nama,
svi govorimo da si ljepotica našeg supermarketa.
U mladosti si sigurno imala puno obožavatelja.
Luo Pin-Wen.
Ne prepoznaješ me?
Toliko si se promijenila da jedva i jesam.
Ovo je moja mlađa sestra.
Seko, idem onamo nešto pogledati.
Vi porazgovarajte.
Zašto mi se nisi javila kad si izašla?
Nisam li ti dala svoj broj?
Nisam…
našla razlog da ti se javim.
Samo da razgovaramo. Čavrljamo.
Čime se sad baviš?
Otvorila sam malu galeriju sa sestrom.
Galeriju?
Nisam ti rekla, zar ne?
Prije sam radila u aukcijskoj kući.
Onda sam iz vedra neba čula kako mi se netko obraća
i shvatila da sam bolesna.
Zadnjih nekoliko godina
sestra se brinula o meni.
Tko ti se obraćao?
Muškarac koji je zvučao vrlo mlado.
Glas mu je bio vrlo nježan.
U početku sam bila očarana kad bih čula njegov glas.
Bilo je kao da me netko zavodi po cijele dane.
Ali poslije
to me počelo mučiti,
toliko da nisam mogla raditi.
Jednog sam dana shvatila da pjevanjem mogu otjerati glas.
Pjevala sam danju.
Pjevala sam noću.
Glas je iznenada došao
i iznenada otišao.
Nedavno,
dok sam bila u bolnici,
njegov je glas prestao govoriti.
I počeo mi je nedostajati.
Sada je pjevanje neka vrsta prisjećanja.
Stvarno ti još nedostaje?
Da.
Stvarno mi nedostaje.
Želiš li opet čuti njegov glas?
Ne.
Uopće ne.
Mama.
Kako je bilo na poslu?
Sjajno.
Danas sam srela prijateljicu.
Bivšu kolegicu?
Poznajem je iz bolnice.
Mama.
Opusti se.
Dobro sam.
Samo sam htjela malo tišine.
Jesu li se ove kutije za kekse smanjile?
Sjećam se da su bile ove veličine.
Mislim da su se stvarno smanjile.
Oduvijek su te veličine.
Kupio sam jednu prošli tjedan.
Stvarno su se smanjile,
a cijena je ista.
Pomaknite se ako je želite pregledati.
Da poslužim ostale kupce.
Nema veze.
Ako je manja, neka.
Nema veze. Neću je kupiti.
Današnje trgovine
stalno smanjuju količine i prodaju po istim cijenama.
Iza vas je dugačak red. Zar ne vidite?
Dovraga, udarila si me!
Starče.
Dozlogrdilo mi je gledati kako radiš scenu.
Jesi li bolesna?
Ti si bolestan. Pazi što govoriš!
Dobro, bez svađe.
Imaš partnericu?
Ja…
Pustite me!
-Udarit ću te! -Osamdeset.
Udarit ću te!
Udariti!
Nemoj bježati!
Kamo bježite? Hej, pustite me.
Udarit ću te!
Udariti!
Udarit ću te!
Mama.
Jesi li jutros popila lijek?
Jesam.
Što je?
Ništa.
Svidjelo mi se kako si reagirala.
Prije, kad bih naletjela na takvog dosadnjakovića
dok čekam u redu, pretrpjela bih.
Ne želim to više trpjeti.
Mama.
Napokon su je skinuli.
Prije više od deset godina,
kad sam prvi put došla u ovaj stan s tvojim tatom,
sunce je ovako sjalo kroz prozore.
Nađimo ovaj tjedan posrednika
i pitajmo za koliko možemo prodati stan.
Ne zamaraj se time.
Sutra ću naći posrednika.
Ti se usredotoči na posao.
Gospodine, ja ću.
U redu je.
Volim ih premještati.
Kako su prošla vaša prva dva tjedna ovdje?
Odlično mi ide.
Hvala vam.
Tijekom pauza
mogli biste više govoriti s kolegama.
Na poslu je važno izgraditi dobar odnos s kolegama.
Ne poznajem nikoga dobro. Ne znam o čemu bih razgovarala.
Morate razgovarati da se upoznate.
Malo se angažirajte. Neće vas ugristi.
Pin-Wen.
Jeste li slobodni
ove subote?
Zašto, gospodine?
Ako smijem,
rado bih vas odveo
na ručak.
Otišla sam posredniku.
Vidjeli su stan,
ali tržište nije dobro.
Vrijednost je stana samo 32 milijuna tajvanskih dolara.
Ako oduzmemo proviziju i poreze,
to je samo oko 30,5 milijuna.
Nije li to premalo?
Sjećam se da je tata kupio stan za 45 milijuna tajvanskih dolara.
Mama, izračunala sam.
Čak i ako dobijemo samo 30 milijuna,
nakon otplate kredita od 16 milijuna, ipak bi nam ostalo 14.
Stavimo li to na oročenu štednju, dobile bismo 140 000 u kamatama godišnje.
Uz tvoju plaću
svaki mjesec imale bismo gotovo 40 000.
Ako unajmimo jeftiniji stan…
Recimo za 15 000 mjesečno. Oduzmemo li to,
ostalo bi nam 25 000 za život.
Ipak trebamo drugo mišljenje.
Cijena je preniska.
Bez brige.
Posrednik je jako dobar tip.
Čak mi je obećao
da će nam nakon prodaje stana
pomoći da nađemo stan za najam.
Dobro.
Drago mi je da su naši kupci i prodavači danas na potpisivanju.
Cijena je 32 milijuna tajvanskih dolara.
Nakon naknada za bilježnika, posrednika i poreza
prodavači će dobiti 30,6 milijuna dolara.
Budući da je u stanu nedavno bio požar,
vlasnici su spremni ponuditi trenutačni namještaj kao naknadu.
Jesu li svi suglasni s tim?
Dobro.
-Zdravo. -'Dan.
-Direktor posredničke kuće, g . Zhao. -Pozdrav svima.
Sjedni. Sjednite.
Danas je zaista dobar dan.
Mislim da ste svi mudro odlučili.
Gospodine, gospođo,
smijem li pitati kupujete li ovaj stan za sebe?
Za naše dijete.
Krasno!
Xiao Yang.
Gdje je ovaj stan?
Na uglu Devete ulice.
Ona zgrada s plavom ceradom
koja se obnavljala.
Sjećam se. To je sjajna zgrada u susjedstvu.
Sad kad je obnovljena,
još je bolja.
Ispričavam se na smetnji.
Samo nastavite.
Došao sam samo sudjelovati u proslavi.
Onda ćemo potpisati ugovor.
Dobro. Bilježniče.
-Čestitam. -Hvala.
Gđice Luo, ovdje otisnite.
Mogu li nešto reći, g. i gđo Chen?
Naravno.
G. Chen.
Ovaj stan od 165 kvadrata plaćate 32 milijuna.
Svaki je kvadrat oko 190 000 tajvanskih dolara.
Stan na petom katu iste zgrade u ovo vrijeme lani
prodan je za oko 280 000 po kvadratu.
Znate li zašto se sjećam?
Jer sam ga ja prodao.
G. Chen, gđo Chen,
vjerujem da ste vidjeli mnogo stanova.
Vjerujete li da je 190 000 po kvadratu poštena cijena?
Xiao Yang.
Je li to pošteno?
U stanu je bio požar,
pa je vrijednost pala.
Je li netko ozlijeđen?
Svi su bili dobro.
Smijem li vas pitati
jeste li uspoređivali procjene različitih posrednika?
Nismo.
Mlada damo,
ako prodajete ovaj stan za 32 milijuna,
pa čak da moram posuditi uz visoke kamate od lihvara,
našao bih način da ga kupim.
Gospođo,
ako niste previše pohlepni,
42 milijuna.
Vjerujte mi.
Naći ću vam kupca u roku tjedan dana.
Xiao Yang.
Koliko si uzeo?
Pola milijuna?
Ili milijun?
Zašto danas želiš razgovarati s tatom?
Selimo se.
Zašto?
Nije li vaš stan udoban?
Mama je dobila otkaz.
Ne možemo si više priuštiti kredit.
Zašto mi nisi rekla da imate problema?
Zapravo, prodale smo ga uglavnom
jer više ne želimo živjeti ondje.
U njemu je previše uspomena.
Sjećaš li se
kad sam te nazvala pred mamom i pitala vraćaš li se?
Oprosti.
U to sam vrijeme bio previše zauzet da te nazovem.
Što je bilo?
Otkad se mama razboljela,
mislila je da ćeš se vratiti.
Što god rekla, nisam je mogla razuvjeriti.
Ali znam da više nisi njezin
ni moj.
Još si ljuta zbog Franka?
Odnosi među odraslima
znaju biti složeniji nego što misliš.
Ponekad nemamo izbora.
Možeš li prestati sa svojim usranim odraslim razlozima?
Zašto moram trpjeti tvoj usrani brak?
Zašto moram trpjeti majku koju ne poznajem?
Zašto bih trpjela brata za kojeg nisam znala?
Zašto moram trpjeti tvoje laži? Zašto ja?
Što želiš da učinim?
Za nekoliko se dana
iseljavamo.
Ostavit ću tvoje stvari.
Dođi po njih kad god želiš.
Tata.
Pazi na sebe.
Došao sam gđici Luo Pin-Wen.
Uđite.
Nema potrebe.
Čekat ću vani.
Bez brige.
Uđite.
Mama.
-Mama. -Da?
Prijatelj ti je ovdje.
Imaš zanimljiv ukus. Znači, on je tvoj tip?
Djeca ne smiju govoriti gluposti.
Samo me pozvao na ručak.
Ma daj!
Totalno je čudan.
Odijelo mu je preveliko,
kosa zalizana,
drži cvijeće.
I želio je ući, ali nije htio.
Možeš si sama napraviti ručak?
Mogu.
Nazovi me ako se što dogodi.
Dobro.
Pin-Wen, ovo je za vas.
-Mi… -Idemo.
Ovo je bio omiljeni restoran moje žene.
Vodio sam je ovamo svaki mjesec,
uglavnom zbog atmosfere i akustike.
Vlasnik je uložio mnogo novca u ozvučenje.
Ovakav zvuk nećete drugdje čuti.
Kako vam je supruga?
Isto kao vaš muž.
Preminula je.
Ali to je bilo davno.
Prije 15 godina.
A djeca?
Nismo imali djece.
Dugo je bila u bolnici.
Ništa drugo nismo stigli.
Je li ono bila vaša kći?
Zove se Xiao Jing.
Čini se kao razumno dijete.
Dobra je.
Je li očeva smrt
jako utjecala na nju?
Oprostite.
Žao mi je.
Nisam trebao pitati.
Ja bih se trebala ispričati.
Nisam vam smjela lagati.
Moj muž nije mrtav.
Razvedeni smo.
Tri godine.
Štoviše, radila sam u multinacionalnoj tvrtki
više od deset godina.
Tek su me nedavno
otpustili.
Iz kojeg razloga?
Možda…
jer mi je prije nekoliko mjeseci
dijagnosticirana psihoza.
Sad ste bolje?
Kontroliram to lijekovima.
Ima li vaša ruka veze s bolesti?
Nisam time ništa mislio.
Primijetio sam udlagu
tijekom vašeg intervjua.
Ozlijedila sam ruku dok sam bio bolesna.
Kuhala sam večeru za kćer.
Plamen je bio prejak, lonac se zapalio
i skoro sam spalila stan.
A vaš bivši muž?
Nije vam pomogao?
Ima novu ženu
i dijete.
Gospodine,
previše sam željela ovaj posao,
pa sam lagala.
Ako je previše, sljedeći tjedan neću doći na posao.
U redu je.
Svi imaju bolnu prošlost.
Razlika je samo u količini boli.
I
nitko ne zna što budućnost nosi.
Mama.
Zašto si tako rano budna?
Tiho.
Budi tiho.
Što je?
Iza televizora je zmija.
Zmija?
Sinoć nisam mogla spavati,
pa sam sjedila u dnevnoj sobi.
Otvorila sam staklena vrata
i ušla je zmija.
Otada sjediš ovdje?
Da.
Da ti ne ugmiže u sobu.
Zašto me nisi probudila?
To je zmija.
Ne bi ništa mogla učiniti.
Ne približavaj se.
Opasno je.
Što ćemo sada?
Zvat ćeš vatrogasce.
Nemoj ometati susjede.
Što je sad?
Prvo vatra, sad zmija.
Vatrogasci su bili ovdje dvaput u dva mjeseca.
Kako ćemo ovako živjeti?
Zmija je došla sama. Nismo mi krive.
Zašto ste uopće došli ovamo?
Xiao Jing, zastupam vlasnike stanova.
Oni to više ne podnose.
Kako bi zmija uopće mogla ući?
Gospodine.
Imali ste građevinske radove vani?
Obnavljali su hidroizolaciju.
Vjerojatno se popela uz skele.
Nije se mogla spustiti kad su srušili skele,
pa je ušla u stan.
Hvala.
Oprostite, hoće li se još zmija popeti i skriti u zgradu?
Inače to ne rade.
Ako se ponovi, nazovite nas.
Rekla sam vam.
Oprostite.
-Koliko još? -Selimo stvari.
-Mislite da je cesta vaša? -Ne, selimo se.
Koliko ćete blokirati cestu?
Samo još trenutak.
Ne mogu se ni pomaknuti!
Kako ću na posao?
Bit će još samo malo.
-Zakasnit ću na posao. -Ne…
Što biste vi? Samo se selimo.
Samo 20 minuta.
Za 20 minuta zakasnit ću na posao.
Ne možete natrag?
Zašto bih?
Što onda? Ne mogu tražiti da idete natrag?
-Koji vrag? -Položio si vozački?
Nisi naučio ići unatrag?
Oprezno.
Polako.
Oprezno. Ovo je teže.
Ovamo. Dobro.
Pazite!
Oprezno.
Dobro. Gore.
Oprezno.
Gore.
Dođite. Ovuda.
Ovuda.
Ovdje više gore.
Ovamo.
Dobro. Oprezno.
Ravno unutra.
Mogu li vam još kako pomoći?
Gospodine, dugujemo vam uslugu.
Bez vaše pomoći Xiao Jing i ja ne bismo uspjele.
Nipošto. Nema na čemu.
Dan je bio naporan.
Odmorite se.
Doviđenja.
Idem sad.
Hvala, gospodine.
Gospođo, trebate li još što?
Gospodine, hvala vam za danas.
Bez vaše pomoći Xiao Jing i ja ne bismo uspjele.
Nipošto. Nema na čemu.
Dan je bio naporan…
Pin-Wen,
mislim da biste se danas i sutra trebali odmoriti.
-Bez brige. -Uzmite slobodno.
Mogu raditi sutra, bez brige.
Samo se odmorite kod kuće.
Nazvat ću sutra
da vidim mogu li još pomoći.
-Hvala. -Nema na čemu.
-Zatvorit ću vrata na izlazu. -Dobro.
Hvala.
Mama,
mislim da ujak Chen ima ozbiljne namjere s tobom.
Djeca ne smiju govoriti gluposti.
Ozbiljna sam.
Drag je tip.
Čini se da ima karaktera.
Ne govori takve gluposti.
Jesi li zvala tatu?
Zvala sam ga.
Je li rekao što kad je čuo da se selimo?
Ne mora te zanimati što on kaže.
Više nema veze s nama.
Kako to možeš reći?
I dalje ti je tata.
On je samo čovjek koji je prenio spermu.
Gdje si se naučila tako grozno izražavati?
Naučila sam to od tebe.
Kad sam bila mala,
neko ste se vrijeme ti i tata stalno svađali.
Govorila si da je neodgovoran
i da je samo tip koji je prenio spermu.
Sjećaš li se?
Kad sam išla u drugi razred,
opet ste se posvađali.
Tata me vodio u izlet.
Rekao je da idemo u zabavni park.
Kad smo stigli, već je bilo 16 h.
Park se zatvarao.
Tek smo onda shvatili
da se zabavni park zatvara u 17 h.
Tata nije puno govorio.
Nismo imali pojma kamo ćemo.
Lutali smo cijelu večer…
jeli u McDonaldsu,
kupili plišanu pandu.
Mama.
Upravo sam shvatila koji je to zvuk.
Kakav zvuk?
Zvuk u mojem uhu.
Tutnja.
Svaki put kad čujem taj zvuk,
kao da mi glasni stroj putuje po uhu.
Ponekad nestane.
Ali često se nastavi.
Uznemiri me,
ponuka me da bacam stvari,
čak da si naudim.
Sve do sad.
Napokon znam koji je to zvuk.
Koji?
Zvuk vodopada.
Vodopada?
Kad si sad govorila o tati…
zvuk se vratio.
Rekla sam si…
da se ovaj put moram maknuti.
Pomislila sam to,
ali činilo se nemoguće.
Tako čudno,
ta tutnjava
odjednom je nestala.
Začula sam rijeku, zvuk potoka.
Mislila sam da je to tutnjava stroja,
ali nije bila.
Bio je to zvuk vodopada.
Mama.
Jesi li dobro?
Xiao Jing, možeš li mi nešto obećati?
Što je?
Prestani ispitivati jesam li dobro.
Naći ću način da ozdravim
i živim s tobom.
ISPITI VIŠE RAZINE 2020.
U zadnjih šest mjeseci zbog mene nisi mogla učiti kako spada.
Jako mi je žao.
Još mogu upisati javni fakultet,
samo ne vrhunski odjel.
Odjel koji želiš trebao bi ti biti prioritet.
Ne brini se je li javan ili privatan.
Ali i dalje želim upisati javni fakultet,
a ako je fakultet u Taipeiju…
mogu putovati od kuće
i uštedjeti stanarinu.
U Taipeiju je lakše naći i honorarni posao.
Studirala bi nešto što te ne zanima?
Izvolite. Palačinka s plodovima mora.
-Hvala. -Dobar tek.
Zapravo, niti ne znam što me zanima,
ali svaki smjer ima svoj put.
Bit će dobro.
Mama.
Ove subote idem na roštilj s kolegicama.
Ideš li na posao?
Idem na posao.
U redu je. Idi.
Vratit ću se prije mraka
pa možemo skupa večerati.
-Imaš li novčanik i pokaz? -Imam.
Masku?
U džepu mi je.
Mobitel?
U torbi mi je.
Dobro.
Jeste li pozvale učenike iz škole za dječake?
Neće biti dječaka.
Dolaze samo kolegice i neki profesori.
Imaš li novčanik i pokaz?
Imam.
I mobitel i masku.
Mama.
Nazovi me ako se što dogodi.
Oprezno.
Rijeka je jaka. Dobro pazite.
Mama Xiao Jing.
Stigli smo.
Nedostajete nam.
Još jedanput.
Učenice, krećemo.
Uzmite stvari. Vraćamo se.
Brzo.
Xiao Jing, siđi.
Halo?
Vi ste majka Xiao Jing?
Jesam.
Ja sam njezina profesorica.
Nakon roštilja, kad smo kretali,
rijeka se naglo digla.
Neke je učenice odnijela rijeka.
Je li odnijela i Xiao Jing?
Smirite se zasad.
Ovdje je mnogo novinara.
Sad je vrlo kaotično.
Žao mi je, sad vam ne mogu reći više.
Moram javiti drugim obiteljima.
Ako bude vijesti, javit ću vam.
Roštilj uz rijeku s više od 30 učenica i profesora
završio je neupitnom tragedijom.
Uzrok je bio iznenadno otpuštanje brane.
Ovo nije prvi takav incident javne sigurnosti
koji je odnio mnogo života.
Je li uzrok ljudska pogreška ili mehanički kvar?
Naša je izvjestiteljica na mjestu događaja.
Imamo najnovije vijesti. Spasilački tim pronašao je neka tijela.
Do tragedije je došlo bez ikakva upozorenja.
Spasioci su na obalu iznijeli ženu koja se utapala.
Spasioci ne gube nadu.
Na nosilima su izvodili umjetno disanje, a stiže i hitna.
Gotovo 200 spasilaca stiže na mjesto događaja
s čamcima na napuhavanje kako bi izveli ljude na obalu
prije mraka.
Katastrofalna se poplava dogodila popodne.
Na roštilju je bilo 35 učenica i profesora kad je brana otpuštena
i mnoge je od njih zarobila voda.
Zašto profesori koji su odveli učenike na rijeku
nisu bili svjesni rizika?
Prema posljednjim snimkama
čini se da su spasioci pronašli neke od učenica.
Imamo još snimki s mjesta događaja.
Xiao Jing.
Prijevod titlova: Dunja Medaković